01/07/2022 | Administración LocalMunicipal
Boiro
Anuncio de publicación do texto íntegro da Ordenanza Fiscal reguladora da Taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo dende a vía pública

Rematado o período de exposición pública do expediente 65/2022 aprobado provisionalmente polo Pleno da Corporación do Concello de Boiro, en sesión celebrada o día 28 de abril de 2022, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, do 2 de abril, Reguladoras das Bases do Réxime Local. Mediante o presente anuncio procédese á publicación do texto íntegro da da Ordenanza Fiscal reguladora da Taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo dende a vía pública, en cumprimento do disposto no artigo 17.4 do Real Decreto Lexislativo 2/2004, do 5 de marzo e na Lei 7/1985, do 2 de abril. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases do Réxime local, e de conformidade co disposto nos artigos 15 a 19 do Real Decreto lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, e artigo 331 da Lei 5/1997, do 22 de xullo, da Administración local de Galicia, este Concello establece a Taxa por aproveitamentos especiais da vía pública con caixeiros automáticos e outros elementos análogos, que se rexerá pola presente Ordenanza fiscal, as normas da cal atenden ó prevido nos artigos 57 e 20.3 do citado Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Son obxecto desta ordenanza os aproveitamentos da vía pública e terreos de dominio público con caixeiros automáticos e demais aparatos de que se serven as entidades financeiras para prestar os seus servizos, e outros análogos, achegados ós edificios, por implicar un aproveitamento especial da vía pública ou unha especial intensidade de uso da mesma, en caso de goce de espazos sen pechar, abertos ó uso público. Entenderase que existe aproveitamento especial da vía pública no caso de caixeiros automáticos situados na liña de fachada ou retranqueados menos de 80cm da mesma. A Ordenanza non será de aplicación ós casos de caixeiros sitos en espazos delimitados por elementos permanentes de peche. Son suxeitos pasivos en concepto de contribuíntes, as persoas físicas ou xurídicas así como as entidades a que se refire o artigo 35.4 da Lei Xeral Tributaria, a cuxo favor se outorguen as licenzas ou quen se beneficie do aproveitamento, se o mesmo se produciu sen autorización, e en calquera caso a entidade financeira titular do caixeiro automático. O beneficiarios dun aproveitamento continuado que figuren no correspondente padrón, en tanto non presenten a baixa, aínda no caso de que cesaren no aproveitamento, mesmo cando o cesamento no dito aproveitamento se debe a causas non imputables ao contribuínte. A contía das taxas reguladas nesta ordenanza será: Por unidade de caixeiro automático, ó ano: 1.584 €/ano. Por unidade de caixeiro automático, ao mes: 132€/mes no caso do rateo por inicio ou fin da actividade. Establécese a obriga, a efectos da xestión tributaria desta taxa, de declarar perante a Administración tributaria a instalación e a desinstalación do caixeiro. A obrigación de pagamento das taxas reguladas nesta ordenanza nace no momento de obter a preceptiva licenza ou ó comezar o aproveitamento especial, coa instalación do correspondente caixeiro. A preceptiva licencia deberá obterse da Administración municipal previamente ó exercicio do aproveitamento. Para os caixeiros exteriores xa existentes, comezarán a aboar a tarifa dende a entrada en vigor desta ordenanza.1. Para gozar dos aproveitamentos especiais da vía pública, as persoas interesadas deberán solicitar a oportuna licenza.2. O aproveitamento entenderase prorrogado mentres non se presente baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes seguinte a aquel no que se retire a instalación. As declaracións de baixa dos aproveitamentos prorrogados ou continuados producirán efectos no trimestre seguinte a aquel en que fosen formuladas.3. A Taxa xestionase por declaración do suxeito pasivo. Toda solicitude de licencia incluirá a declaración do número de caixeiros e ubicación, a elaboración, presentación e o xustificante de ingreso da autoliquidación correspondente.4. Tódolos suxeitos pasivos desta taxa, unha vez notificada a alta serán incorporados de oficio a un Padrón fiscal, que conterá os datos necesarios para a correcta xestión da taxa. As liquidacións sucesivas anuais e os prazos de ingreso, notificaranse de xeito colectivo mediante anuncios no Boletin oficial da Provincia.5. Tódolos caixeiros que a entrada en vigor desta ordenanza se atopen operativos pasarán a incorporarse automaticamente ao padrón municipal.6. O período voluntario de cobro do padrón será o período comprendido entre o 20 de xaneiro ao 20 de marzo do exercizo seguinte ao que corresponda o padrón, os días de comezo e fin poden variar en función de si coinciden en día hábil ou non, polo que ditas datas de cobro poderán variar e virán establecidas no calendario fiscal anual.1. O período impositivo comprenderá o ano natural, salvo nos supostos de inicio ou cese do aproveitamento especial, en cuxo caso, o período impositivo se axustará a esta circunstancia co conseguinte rateo da cota, calculándose as tarifas proporcionalmente ó número de trimestres naturais que resten para finalizar o ano, incluído o do comezo do aproveitamento especial. Así mesmo, e no caso de baixa por cesamento do aproveitamento, as tarifas serán rateables por trimestres naturais, excluído aquel no que se produza o dito cesamento. A tal fin os suxeitos pasivos poderán solicitar a devolución da parte da cota correspondente ós trimestres naturais nos que non se producira o aproveitamento citado.2. O Concello procederá a elaborar e poñer ao cobro o padrón fiscal de carácter anual. O pagamento da Taxa se realizará nas dependencias da Tesourería Municipal, ou nas entidades bancarias que establecese o Concello. Para todo o non previsto expresamente nesta ordenanza será de aplicación directa a regulación contida nos artigos 20 a 27 do Real decreto lexislativo 2/2004, do 5 de marzo, polo que se aproba a Texto refundido da Lei Reguladora das Facendas Locais, e demais normas concordantes de réxime local, e subsidiariamente os artigos 24 a 27 da Lei 8/1989, do 13 de abril, de Taxas e Prezos Públicos, e preceptos concordantes da Lei Xeral Tributaria e da Lei Xeral Presupostaria. A presente ordenanza entrará en vigor o día da súa publicación no Boletín Oficial da Provincia, e comezará a aplicarse a partir do día seguinte a publicación desta ordenanza no Boletín Oficial da Provincia de A Coruña, permanecendo en vigor ata a súa modificación ou derrogación expresa. Boiro, a 28 de xuño de 2022 O alcalde-Presidente, José Romero García